หนูอายุ12ปีเเต่ยังไม่เคยมีปจด.เลยค่ะ ตื่นเช้ามาพบมีคล้ายๆเลือดสีน้ำตาลติด กกน.มันออกมาไม่เยอะมากค่ะตกใจมากเลยค่ะมันคืออะไรหรอคะก่อนหน้านี้ ไม่เคยมีตกขาว เเต่เริ่มมีหน้าอกเเล้วค่ะ รบกวนตอบทีนะคะกังวลใจมากเลยค่ะ🙏
สวัสดีค่ะ หากอายุ 12 ปี เริ่มมีหน้าอกแล้ว รวมถึงเริ่มมีสะโพกผาย มีขนที่หัวหน่าว ก็ถือว่ามีพัฒนาการทางเพศที่เป็นปกติดี ส่วนเลือดสีน้ำตาลที่ออกมานั้น ก็น่าจะเป็นเลือดประจำเดือนที่กำลังเริ่มมาได้ค่ะ โดยหลังจากนี้ไปอีก 1-2 วัน ก็น่าจะมีเลือดประจำเดือนสีแดงออกมาค่ะ หรือหากไม่มีเลือดออกมา ประจำเดือนก็น่าจะมาในอีกไม่นานนี้ค่ะ ไม่ได้ผิดปกติอะไร ไม่ต้องกังวลไปค่ะ